techiaith/cofnodycynulliad_en-cy huggingface dataset:
English: Further to that, First Minister, I have to say that I was disappointed to hear recent statements by the leader of Swansea council, as he mentioned that he thought the best way of delivering the lagoon in Swansea was to leave it to the private sector entirely. In his view, the private sector should do the design work, find the investors, build the project and maintain the tidal lagoon, but there is no certainty, of course, that this will happen. If the Welsh Government is truly committed to introducing a tidal lagoon in Swansea bay and then developing the renewable industry in Wales, why don't you lead the way on this agenda and create a national energy company for the people of Wales?
Welsh: Ymhellach i hynny, Brif Weinidog, mae'n rhaid imi ddweud yr oeddwn i'n siomedig i glywed y datganiadau diweddar gan arweinydd cyngor Abertawe wrth iddo sôn ei fod e'n credu mai'r ffordd orau o ddelifero'r morlyn yn Abertawe yw gadael hyn i'r sector breifat yn gyfan gwbl. Yn ei farn ef, y sector breifat a ddylai gwneud y gwaith dylunio, ffeindio'r buddsoddwyr, adeiladu'r project a chynnal y morlyn. Ond nid oes dim sicrwydd bod hyn yn mynd i ddigwydd. Os yw Llywodraeth Cymru yn wirioneddol ymrwymedig i gyflwyno morlyn ym mae Abertawe, ac wedyn datblygu'r diwydiant adnewyddadwy yng Nghymru, pam nad ydych chi'n arwain ar yr agenda yma a chreu cwmni ynni cenedlaethol ar ran pobl Cymru?
English: There is a taskforce, and we have representation on that taskforce, and a bid has been received for additional funding from the taskforce itself in order to consider another study as regards the way forward, and of course we are considering that at present to see whether it is possible to fund another study to see which model would be best for the area.
Welsh: Mae yna dasglu, a rŷm ni ar y tasglu - mae yna gynrychiolaeth gyda ni ar y tasglu hwnnw. Mae yna gais wedi dod atom ni ynglŷn â chyllido ychwanegol wrth y tasglu ei hunan er mwyn ystyried astudiaeth arall ynglŷn â'r ffordd ymlaen. Byddwn ni, wrth gwrs, yn ystyried hynny, a gweld os oes modd i gyllido astudiaeth arall er mwyn gweld pa fodel fyddai'r mwyaf perthnasol i'r ardal.
English: Well, considering the criticism of the UK Government from that particular source, the comments made by the leader of Swansea council referred to by Dai Lloyd, I think that's quite a turnaround from the comments that were made by him, and, indeed, your Government, when it was the UK Government that was responsible for a decision on viability for the lagoon. Do you agree with these comments, or are you still offering £200 million of taxpayers' money in order to support such a project?
Welsh: Wel, o ystyried y feirniadaeth o Lywodraeth y DU o'r ffynhonnell benodol honno, y sylwadau a wnaed gan arweinydd Cyngor Abertawe y cyfeiriwyd atyn nhw gan Dai Lloyd, rwy'n credu bod hynna'n gryn wyrdroad o'r sylwadau a wnaed ganddo ef, ac, yn wir, eich Llywodraeth chi, pan mai Llywodraeth y DU oedd yn gyfrifol am benderfyniad ar ddichonoldeb y morlyn. A ydych chi'n cytuno â'r sylwadau hyn, neu a ydych chi'n dal i gynnig £200 miliwn o arian trethdalwyr er mwyn cefnogi prosiect o'r fath?
English: Well, the reality is the UK Government controls the market. The UK Government controls the strike price, it controls contracts for difference. We control none of those things. The UK Government could have committed to Swansea bay, but it failed to do so, as it did with electrification to Swansea - it didn't do that even, though it was able to find £1 billion to give to Northern Ireland. This problem arises as a result of a lack of commitment from the UK Government. It was their scheme. We were willing to work with them. It is right to say that we would consider a loan or equity investment to support the lagoon, but the UK Government were not prepared to offer a contract for the difference, and that's what stymied the original plan. But we will continue to work with Swansea council and others to see if an alternative plan can be brought forward.
Welsh: Wel, y gwir amdani yw mai Llywodraeth y DU sy'n rheoli'r farchnad. Llywodraeth y DU sy'n rheoli'r pris taro, mae'n rheoli contractau ar gyfer gwahaniaeth. Nid ydym ni'n rheoli unrhyw un o'r pethau hynny. Gallai Llywodraeth y DU fod wedi ymrwymo i Fae Abertawe, ond methodd â gwneud hynny, fel y gwnaeth gyda thrydaneiddio i Abertawe - ni wnaeth hynny er iddi allu dod o hyd i £1 biliwn i'w roi i Ogledd Iwerddon. Mae'r broblem hon yn codi o ganlyniad i ddiffyg ymrwymiad gan Lywodraeth y DU. Eu cynllun nhw oedd hwn. Roeddem ni'n barod i weithio gyda nhw. Mae'n iawn i ddweud y byddem yn ystyried benthyciad neu fuddsoddiad ecwiti i gefnogi'r morlyn, ond nid oedd Llywodraeth y DU yn barod i gynnig contract ar gyfer y gwahaniaeth, a dyna rwystrodd y cynllun gwreiddiol. Ond byddwn yn parhau i weithio gyda chyngor Abertawe ac eraill i weld a ellir cyflwyno cynllun arall.
English: Decisions on the allocation of additional funding will be made by the Welsh Cabinet in the usual way.
Welsh: Bydd penderfyniadau am ddyrannu cyllid ychwanegol yn cael eu gwneud gan Gabinet Cymru yn y ffordd arferol.
English: We look forward to hearing those details in due course, if not today. But the First Minister did say to the Member for Cynon Valley earlier that she's right to say the Welsh Government offered support to business. He didn't repeat her perhaps more questionable claims that it offered more support than anywhere else in the UK, or that more businesses in Wales received support than elsewhere. He said that he didn't know what the Barnett consequential was. The number we have is £26 million over the coming two years. Can he tell us whether Welsh business will be getting that type of support, as will be available to their competitors in England?
Welsh: Edrychwn ymlaen at glywed y manylion hynny maes o law, os nad heddiw. Ond fe wnaeth y Prif Weinidog ddweud wrth yr Aelod dros Gwm Cynon yn gynharach ei bod hi'n iawn wrth ddweud bod Llywodraeth Cymru wedi cynnig cymorth i fusnesau. Ni wnaeth ailadrodd ei honiadau mwy amheus, efallai, ei bod wedi cynnig mwy o gymorth nag unman arall yn y DU, na bod mwy o fusnesau yng Nghymru yn cael cymorth nag mewn mannau eraill. Dywedodd nad oedd yn gwybod beth oedd swm canlyniadol Barnett. £26 miliwn dros y ddwy flynedd nesaf yw'r rhif sydd gennym ni. A all ef ddweud wrthym ni pa un a fydd busnesau Cymru yn cael y math hwnnw o gymorth, fel y bydd ar gael i'w cystadleuwyr yn Lloegr?
English: And the Member knows full well that picking out one consequential doesn't give the full picture, because our consequential comes as part of a block. As part of that block, there will be some things that will be additional and some things that will be removed, because of a consequential cut in funding in the equivalent department in Whitehall. So, we have to deal with what is there in the block, but, of course, we will, over the next week or so, look at how the extra money - although it's nowhere near close to what was described - will actually be allocated.
Welsh: Ac mae'r Aelod yn gwybod yn iawn nad yw dewis un swm canlyniadol yn rhoi'r darlun llawn, oherwydd mae ein cyllid canlyniadol yn dod yn rhan o floc. Yn rhan o'r bloc hwnnw, bydd rhai pethau a fydd yn ychwanegol a rhai pethau a fydd yn cael eu dileu, oherwydd toriad canlyniadol i gyllid yn yr adran gyfatebol yn Whitehall. Felly, mae'n rhaid i ni ymdrin â'r hyn sydd yno yn y bloc, ond, wrth gwrs, byddwn, dros yr wythnos nesaf, yn edrych ar sut y bydd yr arian ychwanegol - er nad yw'n agos o gwbl at yr hyn a ddisgrifiwyd - yn cael ei ddyrannu mewn gwirionedd.
English: Our policies to support the economy across Wales, including Bridgend, are set out in the 'Prosperity for All' national strategy and in the economic action plan.
Welsh: Mae ein polisïau i gefnogi'r economi ledled Cymru, gan gynnwys Pen-y-bont ar Ogwr, wedi eu nodi yn strategaeth genedlaethol 'Ffyniant i Bawb' ac yn y cynllun gweithredu economaidd.
English: Thank you for that answer. I know we've both been very disappointed to have heard of the Bridgend Ford plant's situation recently where staff were told to take a week off and to stop producing the Land Rover engines. It's news that many had been dreading, not just families and staff, but of course, employees in the supply chain. You'll also know how disappointed we all were when you didn't get a chance to meet Ford bosses when you were last in the United States, but perhaps you can tell us now who have you spoken to in the company following the recent development and have you been making provisional plans for a support package for employers and, indeed, supply chain employees, in the same way that you did for Tata Steel, should Ford think the unthinkable?
Welsh: Diolch am yr ateb yna. Gwn fod y ddau ohonom ni wedi bod yn siomedig iawn o glywed am sefyllfa gwaith Ford Pen-y-bont ar Ogwr yn ddiweddar pryd y dywedwyd wrth staff i gymryd wythnos o wyliau a rhoi'r gorau i gynhyrchu'r peiriannau Land Rover. Mae'n newyddion y mae llawer wedi bod yn ei ofni, nid yn unig teuluoedd a staff, ond wrth gwrs, cyflogeion yn y gadwyn gyflenwi. Byddwch hefyd yn gwybod pa mor siomedig oeddem ni i gyd pan na chawsoch chi gyfle i gyfarfod â rheolwyr Ford pan yr oeddech chi yn yr Unol Daleithiau ddiwethaf, ond efallai y gallwch chi ddweud wrthym nawr gyda phwy yr ydych chi wedi siarad â nhw yn y cwmni ar ôl y datblygiad diweddar ac a ydych chi wedi bod yn gwneud cynlluniau rhagarweiniol ar gyfer pecyn cymorth i gyflogwyr ac, yn wir, cyflogeion cadwyn gyflenwi, yn yr un modd ag y gwnaethoch ar gyfer Tata Steel, pe byddai Ford yn gwneud yr hyn na ellir meddwl amdano?
English: Well, I spoke to their government affairs person on Thursday. I asked her a number of questions. She provide me with assurance that this is a temporary issue. It's out of Ford's hands and to do with Jaguar Land Rover, and much of it is to do, ultimately, with Brexit at the end of the day. So, Ford are major suppliers of JLR. Because JLR are in the position that they are in, then Ford have had no option but to take the action that they have, even though that action - I've received complete assurance - is temporary. Now, of course, Ford remains the largest private employer in the Bridgend area and celebrated the production for the first Dragon engine last month. It's completely new. The production line necessary to produce it was supported by the Welsh Government, so, I'll be visiting the factory next week on 14 November to celebrate the production of that new engine, and we'll continue to work with Ford, as we have for many, many years, to ensure the plant's future in Bridgend.
Welsh: Wel, siaradais â'u hunigolyn materion llywodraeth ddydd Iau. Gofynnais nifer o gwestiynau iddi. Rhoddodd sicrwydd i mi mai problem dros dro yw hon. Mae allan o ddwylo Ford ac mae'n ymwneud â Jaguar Land Rover, ac mae llawer ohono yn ymwneud, yn y pen draw, â Brexit yn y pen draw. Felly, mae Ford yn un o brif gyflenwyr JLR. Gan fod JLR yn y sefyllfa y maen nhw ynddi, yna nid oes gan Ford unrhyw ddewis ond cymryd y cam y mae wedi ei gymryd, er mai dros dro - rwyf wedi cael sicrwydd llwyr - yw'r cam hwnnw. Nawr, wrth gwrs, Ford yw'r cyflogwr preifat mwyaf yn ardal Pen-y-bont ar Ogwr o hyd a dathlodd gynhyrchu ar gyfer y peiriant Dragon cyntaf fis diwethaf. Mae'n hollol newydd. Cefnogwyd y llinell gynhyrchu sydd ei hangen i'w gynhyrchu gan Lywodraeth Cymru, felly, byddaf yn ymweld â'r ffatri yr wythnos nesaf ar 14 Tachwedd i ddathlu cynhyrchu'r peiriant newydd hwnnw, a byddwn yn parhau i weithio gyda Ford, fel yr ydym ni wedi ei wneud ers blynyddoedd maith, i sicrhau dyfodol y gwaith ym Mhen-y-bont ar Ogwr.
English: We made clear our commitment, and we've demonstrated through our policy and funding decisions, our support to the most vulnerable in our society and, of course, to ensuring that everyone lives in a home that meets their needs and supports individuals and families to flourish.
Welsh: Gwnaed ein hymrwymiad yn eglur gennym, ac rydym ni wedi dangos drwy ein penderfyniadau polisi ac ariannu, ein cefnogaeth i'r bobl fwyaf agored i niwed yn ein cymdeithas, ac, wrth gwrs, i sicrhau bod pawb yn byw mewn cartref sy'n diwallu eu hanghenion ac yn cynorthwyo unigolion a theuluoedd i ffynnu.
English: Thank you, First Minister. The Children's Commissioner for Wales, Professor Sally Holland, has said that the provision of secure homes for vulnerable children is inadequate in Wales. And this issue has been raised frequently with your Welsh Government. In the last year, 20 welfare placements were made for our Welsh children, yet half of these were placed in England. Indeed, BBC Wales reported on a teenager who was placed in a secure children's unit some 250 miles away from their own home. First Minister, this is not acceptable. So, why has your Government not acted upon these previous concerns, and what are you doing to ensure that vulnerable children can access the facilities they so badly need so much closer to their homes where they originate?
Welsh: Diolch, Prif Weinidog. Mae Comisiynydd Plant Cymru, yr Athro Sally Holland, wedi dweud bod y ddarpariaeth o gartrefi diogel i blant agored i niwed yn annigonol yng Nghymru. A chodwyd y mater hwn yn aml gyda'ch Llywodraeth Cymru chi. Yn y flwyddyn ddiwethaf, trefnwyd 20 o leoliadau lles ar gyfer ein plant yng Nghymru, ac eto lleolwyd hanner y rhain yn Lloegr. Yn wir, adroddodd BBC Wales ar unigolyn yn ei arddegau a roddwyd mewn uned ddiogel i blant tua 250 milltir i ffwrdd o'i gartref ei hun. Prif Weinidog, nid yw hyn yn dderbyniol. Felly, pam nad yw eich Llywodraeth wedi cymryd camau yn sgil y pryderon blaenorol hyn, a beth ydych chi'n ei wneud i sicrhau y gall plant agored i niwed gael mynediad at y cyfleusterau sydd eu hangen gymaint arnyn nhw a hynny cymaint yn nes at eu cartrefi o ble maen nhw'n dod?
English: The problem is the lack of devolution, because, of course, secure welfare provision is currently managed on an England-and-Wales basis through a network of 15 secure children's homes. We do look to work with the UK Government's Department for Education and the Ministry of Justice as to how best to reconfigure youth justice provision, but this is another example of why justice needs to be devolved, to avoid a situation where we are entirely dependent on departments in London to provide services in Wales. And that is something, certainly, that I'm sure will be a matter for discussion over the next few years.
Welsh: Diffyg datganoli yw'r broblem, oherwydd, wrth gwrs, rheolir darpariaeth lles diogel ar sail Cymru a Lloegr ar hyn o bryd trwy rwydwaith o 15 o gartrefi diogel i blant. Rydym ni'n ceisio gweithio gydag Adran Addysg Llywodraeth y DU a'r Weinyddiaeth Gyfiawnder ar y ffordd orau i ad-drefnu'r ddarpariaeth cyfiawnder ieuenctid, ond mae hon yn enghraifft arall o pam mae angen datganoli cyfiawnder, i osgoi sefyllfa lle'r ydym ni'n gwbl ddibynnol ar adrannau yn Llundain i ddarparu gwasanaethau yng Nghymru. Ac mae hynny'n rywbeth, yn sicr, yr wyf i'n siŵr fydd yn destun trafod dros yr ychydig flynyddoedd nesaf.
English: Reduced funding for Welsh Women's Aid has impacted upon their ability to provide dedicated support for children accommodated in refuges, and this is no surprise. Across Wales, services have seen a 14 per cent reduction in funding from local authority children's services and the Families First grant programmes. Some specialist providers do not receive any funding specifically for support for children, which means that children affected by domestic abuse face a postcode lottery. From my previous employment with Women's Aid, I know that some of these children have witnessed unimaginable horror and can have been subjected to some real trauma and they need support. With this in mind, when are you going to deliver on a model for specialist violence against women, domestic abuse and sexual violence support, as promised in your national strategy published two years ago? If you were serious about tackling adverse childhood experiences, and if you're serious about creating a safe country for women, this is a serious oversight that needs addressing swiftly.
Welsh: Mae llai o gyllid i Cymorth i Fenywod Cymru wedi effeithio ar eu gallu i ddarparu cymorth penodol ar gyfer plant sy'n cael llety mewn lloches, a nid yw hyn yn unrhyw syndod. Ledled Cymru, bu gostyngiad o 14 y cant i gyllid ar gyfer gwasanaethau gan wasanaethau plant awdurdodau lleol a rhaglenni grant Teuluoedd yn Gyntaf. Nid yw rhai darparwyr arbenigol yn derbyn unrhyw gyllid penodol ar gyfer cymorth i blant, sy'n golygu bod plant sy'n cael eu heffeithio gan gam-drin domestig yn wynebu loteri cod post. O fy ngwaith blaenorol gyda Cymorth i Fenywod, gwn fod rhai o'r plant hyn wedi gweld arswyd y tu hwnt i'n dirnadaeth a gallan nhw fod wedi dioddef trawma gwirioneddol ac mae angen cymorth arnynt. Gyda hyn mewn golwg, pryd ydych chi'n mynd i ddarparu model ar gyfer cymorth trais yn erbyn menywod, cam-drin domestig a thrais rhywiol arbenigol, fel yr addawyd yn eich strategaeth genedlaethol a gyhoeddwyd ddwy flynedd yn ôl? Os oeddech chi o ddifrif ynghylch mynd i'r afael â phrofiadau andwyol yn ystod plentyndod, ac os ydych chi o ddifrif ynghylch creu gwlad ddiogel i fenywod, mae hwn yn esgeulustod difrifol y mae angen rhoi sylw iddo'n gyflym.
English: I think it is correct to say that there have been funding difficulties as far as local government is concerned. What we seek to do and what we will continue to seek to do is to work with local government and other providers to ensure that there are no gaps - and there are gaps. It is true to say that coverage is not even across Wales. That is not something that we can rest easy with. We will look as part of the gender review that's being taken forward by the leader of the house and we will look at what funding might be possible in the future, given the financial squeeze that we have, in order to fill in the gaps in service provision that have been identified and that the Member raises.
Welsh: Credaf ei bod yn gywir i ddweud y bu anawsterau ariannu o safbwynt llywodraeth leol. Yr hyd yr ydym yn ceisio ei wneud a'r hyn y byddwn yn parhau i geisio ei wneud yw gweithio gyda llywodraeth leol a darparwyr eraill i sicrhau nad oes bylchau - ac mae bylchau. Mae'n wir i ddweud nad yw darpariaeth yn gyson ar draws Cymru. Nid ydym yn gyfforddus â hynny. Byddwn yn edrych yn rhan o'r adolygiad ar gydraddoldeb rhywiol sy'n cael ddatblygu gan arweinydd y tŷ a byddwn yn ystyried pa gyllid allai fod yn bosibl yn y dyfodol, o gofio'r wasgfa ariannol sydd gennym, er mwyn llenwi'r bylchau sydd wedi eu nodi yn y ddarpariaeth o wasanaeth ac y mae'r Aelod yn eu codi.
English: The next item, therefore, is the business statement and announcement. I call on the Cabinet Secretary for Energy, Planning and Rural Affairs to make the statement on behalf of the leader of the house. Lesley Griffiths.
Welsh: Yr eitem nesaf, felly, yw'r datganiad a chyhoeddiad busnes. Rwy'n galw ar Ysgrifennydd y Cabinet dros Ynni, Cynllunio a Materion Gwledig i wneud y datganiad ar ran arweinydd y tŷ. Lesley Griffiths.
English: Diolch, Llywydd. There's one change to today's agenda: the statement on the reform of fire and rescue authorities' governance and finance statements has been postponed until next week. Draft business for the next three weeks is set out on the business statement and announcement, which can be found amongst the meeting papers available to Members electronically.
Welsh: Diolch, Llywydd. Ceir un newid i agenda heddiw: mae'r datganiad am ddiwygio'r datganiadau llywodraethu a chyllid awdurdodau tân ac achub wedi ei ohirio tan yr wythnos nesaf. Mae'r busnes drafft ar gyfer y tair wythnos nesaf wedi ei nodi ar y datganiad a'r cyhoeddiad busnes y gellir ei weld ymhlith papurau'r cyfarfod sydd ar gael i'r Aelodau yn electronig.
English: Can I ask the Cabinet Secretary what assessment she has made of the opportunities to commemorate the significant contribution of the Royal Welch Fusiliers, of the 53rd Battalion, to the war in Palestine and Egypt during the first world war? The Cabinet Secretary will no doubt be aware of the Wrexham museum exhibition that has taken place, which was excellent, but the only exhibition of its kind that was actually marking the contribution of the Royal Welch Fusiliers on that particular front. I'd be grateful to know whether the Welsh Government has considered undertaking some work to mark this and what discussions there may have been with the Israeli Government in order to take that forward. Can I also ask for a statement from the Welsh Government on the work that it is doing to promote experiences with cadet programmes in Wales? The sea cadets have recently launched a report on the impact of sea cadets, which was published by New Philanthropy Capital, which touched on the tremendous benefits that participation in sea cadets can bring to young people across Wales, including engaging with a wide range of socioeconomic backgrounds, driving social mobility, reducing social exclusion, increasing academic aspirations and outcomes, improving relationships with parents, and improvements in mental health and well-being. I wonder what work the Welsh Government might be able to do in order to promote cadet experiences, particularly given the resources that have been made available from the UK Government to promote these across Wales.
Welsh: A gaf i ofyn i Ysgrifennydd y Cabinet pa asesiad y mae hi wedi ei wneud ar y cyfleoedd i goffáu cyfraniad sylweddol y Ffiwsilwyr Brenhinol Cymreig, bataliwn 53, i'r rhyfel ym Mhalesteina a'r Aifft yn ystod y rhyfel byd cyntaf? Bydd Ysgrifennydd y Cabinet yn sicr yn ymwybodol o arddangosfa amgueddfa Wrecsam sydd wedi ei chynnal, a oedd yn ardderchog, ond hon yw'r unig arddangosfa o'i math a nododd gyfraniad y Ffiwsilwyr Brenhinol Cymreig ar y ffrynt penodol hwnnw. Byddwn yn ddiolchgar o gael gwybod a yw Llywodraeth Cymru wedi ystyried gwneud rhywfaint o waith i nodi hyn a pha drafodaethau a all fod wedi eu cynnal gyda Llywodraeth Israel i fwrw ymlaen â hynny. A gaf i ofyn hefyd am ddatganiad gan Lywodraeth Cymru ynghylch y gwaith y mae'n ei wneud i hyrwyddo profiadau gyda rhaglenni cadetiaid yng Nghymru? Mae cadetiaid y môr wedi lansio adroddiad ar effaith cadetiaid y môr yn ddiweddar a gyhoeddwyd gan New Philanthropy Capital, sy'n cyffwrdd â'r manteision aruthrol y gall cymryd rhan yng nghadetiaid y môr eu cynnig i bobl ifanc ledled Cymru, gan gynnwys ymgysylltu ag ystod eang o gefndiroedd economaidd-gymdeithasol, sbarduno symudedd cymdeithasol, lleihau allgáu cymdeithasol, cynyddu dyheadau a chanlyniadau academaidd, gwella perthynas â rhieni, a gwelliannau iechyd meddwl a lles. Tybed pa waith y gallai Llywodraeth Cymru ei wneud i hybu profiadau cadetiaid, yn enwedig o ystyried yr adnoddau sydd ar gael gan Lywodraeth y DU i hyrwyddo'r rhain ledled Cymru.
English: Thank you for those two questions. In relation to the first question, the Cabinet Secretary for Local Government and Public Services will be making a statement later today. On the second point, I understand the same Cabinet Secretary met with the Ministry of Defence just yesterday and will be very happy to update Members in due course.
Welsh: Diolch i chi am y ddau gwestiwn yna. O ran y cwestiwn cyntaf, bydd Ysgrifennydd y Cabinet dros Lywodraeth Leol a Gwasanaethau Cyhoeddus yn gwneud datganiad yn ddiweddarach heddiw. O ran yr ail bwynt, deallaf fod yr un Ysgrifennydd y Cabinet wedi cwrdd â'r Weinyddiaeth Amddiffyn ddoe ac y bydd yn hapus iawn i ddiweddaru'r Aelodau maes o law.